  Майя Бывальцева Лемтэй мертчиськон 6 учыр пусъемын ни Удмуртиын. 14-тӥ оштолэзе со сярысь ивортэ Роспотребнадзорлэн элькунъя управлениезлэн пресс-службаез. «2016-тӥ арын 13-тӥ оштолэзьлы Удмуртиын лемтэй мертчиськон 6 учыр пусъемын, шугадӟонэ шедизы кык арлыдоос но ньыль пиналъёс. Эмъюрттэтлы ваньмыз вазиськемъёс лемтэй энцефалитлэсь прививка пуктымтэ вылэм, соин ик, висёнэз алон вылысь, пиналъёслы гаммаглобулин пуктэмын», — верамын ивортонын. Лемтэй мертчиськон учыръёс пусъемын Грак, Сьӧлта, Ува но Якшур-Бӧдья еросъёсын но Ижкарын. Ӧнерчиос куиньзэ «вир сюпсисьёсты» эскеризы ни, соослэсь кышкыт висёнъёс шедьымтэ. Управлениын ивортэмзыя, 2015-тӥ арын 13-тӥ оштолэзьлы адямиослы лемтэй мертчиськон 17 учыр пусъемын вал. Таяз арын нырысетӥ учыр пусъемын 9-тӥ оштолэзе Ува ёросын. Шугадӟонэ шедиз нырысетӥ классын дышетскись. Со азбараз шудэ вылэм. Иворъёсъя «Удмуртия» агентство тодэ вайытэ, 4 аресысен 17 аресозь вань пиналъёслы лемтэй энцефалитлэсь прививка дунтэк пукто. Тегъёс: Тазалык Удмуртия пиналъёс лемтэй вакцина  